Pat Methenys diskografi

Den amerikanske jazz gitaristen Pat Methenys diskografi inneholder 28 studioalbum, 15 konsertalbum og seks samlealbum. Metheny har også samarbeidet på over 60 andre prosjekter (her listet 62, men trolig flere) og han har gitt ut tre soundtracks (filmmusikk). Pat Metheny har vunnet til sammen 17 Grammypriser og har samarbeidet med artister som blant annet Silje Nergaard, Herbie Hancock, Chick Corea, Phil Collins, Gary Burton og Jaco Pastorius. Han er kanskje mest kjent for sitt arbeid med bandet Pat Metheny Group, som hittil har vunnet 10 av de nevnte Grammyprisene. Han har forøvrig solgt over 20 millioner plater verden over.

Pat Metheny begynte å spille gitar som 12-åring og han viste raskt et enormt talent. Allerede som 15-åring var han godt kjent i det lokale jazzmiljøet og det skulle vise seg senere at han ble værende innen den samme sjangeren, selv om han senere har blitt kategorisert innenfor mange ulike stilarter. Methenys første musikalske utgivelser ble gitt under andre navn og det var først i 1976 han fikk gitt ut sitt aller første studioalbum, «Bright Size Life». Et år senere kom hans andre album «Watercolors» som innledet det tette samarbeidet med pianist Lyle Mays, og sammen med to til dannet de det som skulle bli Pat Metheny Group mellom 1976 og 1978. Samtidig med det tette samarbeidet med gruppen ga Metheny ut både soloalbum og spilte mye med andre artister. De mest kjente albumene hans er imidlertid gitt ut sammen med Pat Metheny Group. Secret Story, Question and Answer og Letter from Home er alle prisbelønnede utgivelser. I dag har Pat Metheny sitt navn på over 100 utgivelser og han kommer med et nytt soloprosjekt i 2010, som betyr at han fremdeles er aktiv som musiker etter mer enn 35 år i bransjen. 

Denne artikkelen inneholder en kronologisk liste over alle utgivelser Pat Metheny har vært med på å produsere. Listen inneholder artistnavn, type prosjekt, navn på plateselskapene som har gitt ut de forskjellige albumene samt musikerne som har deltatt og priser hvert enkelt album har mottatt.

Kronologisk rekkefølge
Her følger alle album Pat Metheny hittil har (per 2009) deltatt i som musiker og/eller komponert i kronologisk rekkefølge.

Noter

Referanser

Eksterne lenker
 Pat Methenys offisielle hjemmeside
 Pat Metheny Awards
 Jazzdisco.org Pat Metheny Discography
 Allmusic.com Pat Metheny Discography
 Allaboutjazz.com - Pat Metheny Diskografi

Diskografier